Keith B. Alexander

Keith Brian Alexander (født 1951) er en amerikansk firestjerners general. Han var sjef for National Security Agency (NSA) fra 2005 til 2014, ledet Central Security Service (CCSS) og førte befal over U.S. Cyber Command.Biography – Commander, U.S. Cyber Command, Director, National Security Agency/Central Security Service, National Security Agency.Factsheets, U.S. Cyber Command.

 Liv og virke 
Alexander har både militær og sivil utdannelse. Han har bachelorgrad fra United States Military Academy på West Point, mastergrad i bedriftsledelse fra Boston University, mastergrader i elektronisk krigføring og fysikk fra Naval Postgraduate School, samt mastergrad i nasjonal sikkerhetsstrategi fra National Defense University. Videre har han militær utdannelse fra U.S. Army Command and General Staff College og National War College.

Alexander begynte sin tjeneste i United States Army ved United States Military Academy. Han har tjenestegjort i USA og Tyskland, samt deltatt i Gulfkrigen. Han har hatt en rekke sentrale, ledende stillinger i USAs forsvar.

Alexander ble i 2005 utnevnt til sjef for NSA.NSA/CSS Welcomes LTG Keith B. Alexander, USA, National Security Agency. Han ble forfremmet til general i 2010. General Alexander hadde som sjef for NSA ansvar for utenlandsetterretning. Som befalhavende for U.S. Cyber Command hadde han ansvar for forsvaret av det amerikanske militære datanettverket og elektronisk krigføring.Ellen Nakashima: Gen. Keith Alexander confirmed to head cyber-command, The Washington Post, 11. mai 2011.Peter Beaumont: US appoints first cyber warfare general, The Guardian/The Observer, 23. mai 2010.

General Alexander gikk av med pensjon i 2014.

 Utmerkelser 
Alexander har mottatt en rekke utmerkelser for sin militære innsats. I 2011 ble han utnevnt til kommandør med stjerne av Den Kongelige Norske Fortjenstorden «for særlig fortjenstfullt virke for fremme av norsk-amerikansk forsvarssamarbeid.»Tildeling av ordener og medaljer: Søk i arkivet, kongehuset.no.

 Referanser 

Kategori:Generaler fra USA
Kategori:Den Kongelige Norske Fortjenstorden
Kategori:Personer tilknyttet NSA
Kategori:Personer fra Syracuse